
MĖNESINIS, „JAUNIMO DRAUGO“ PRIEDAS MOTERIMS 


„NETURIU 


— Neturiu laiko!.. — tai dažnas daugu- 
mos moterų posakis, kuriuo jos stengiasi 
pateisinti visus savo laiku nepadarytus dar- 
bus, arba padarytus nesąžiningai, nerū- 
pestingai. Kaip dažnai jos pasiteisina netu- 
rinčios laiko trobą iššluoti, lovas patai- 
syti, savo vaikus švariau aprengti ir pa- 
našius kitus darbus atlikti. Ir pačios suvel- 
tos, suskretusios sukinėjasi apie puodus, 
vis nusiskųsdamos, kad neturinčios laiko 
susitvarkyti. 

Dažniausiai nerūpestingos moterys visa 
daro apgraibomis. Pavyzdinga ir tvar- 
kinga šeimininkė, kad ir didžiausios dar- 
bymetės metu, suranda valandėlę laiko savo 
trobą ir vaikus aptvarkyti. Be to, ir pati 
visuomet esti susitvarkiusi ir švari. Jei ji 
pusvalandžiu vėliau nueitų laukan, jokių 
nuostolių ūkiui nepadarytų. Dažniausiai to- 
kia moteris, kuri nuolat skundžiasi laiko 
stoka, išėjusi iš namų ir susitikusi vieną, 
kitą „kūmutę“ prakalba su ja geroką pus- 
valandį, ir negreit prisimena ko atėjusi. 
Pletkaudamos ir nagrinėdamos kitų darbus, 
jos nesiskundžia laiko stoka, nes tam rei- 
kalui visuomet laiko yra! 

Tiesa, pasitaiko šeimų, kur moteris tik- 
rai paskendusi darbuose. Visi namų ruo- 
šos darbai, vaikų priežiūra, dauguma ūkio 
darbų jai vienai reikia padaryti. Bėginėja visą 


LAIKO"... 


dieną nuo vieno prie kito darbo, vos įs- 
tengdama visus juos apeiti. Tokių pavyz- 
džių tačiau yra nedaug. Mūsų krašto žmo- 
nių ūkiai nedideli, o šeimos yra gau 
sios. Daugumoje šeimų visuomet rasime 
dvi ar tris moteris darbininkes — motiną, 
dukteris ar giminaites. Bet ir čia mo- 
terys nusiskundžia neturinčios laiko. Tuos 
darbus, kuriuos mūsų moterys dirba visą 
dieną, Vakarų Europos moterys: vokietės, 
anglės ar kitos kurios tautos pajėgia pa- 
dirbti per kelias valandas. Žinoma, jos turi 
tvairių, pagerintų priemonių kaip ūkio, taip 
ir namų ruošos darbams atlikti, bet taip 
pat jos yra nepalyginamai apsukresnės ir 
darbštesnės už mūsų krašto moteris. Kar- 
tais net nesmagu žiūrėti į kai kurias betriū- 
siančias moteris. Visą pusdienį tūpčioja 
apie vieną menką darbą. Kitos, kad ir vik- 
riai sukasi, bet nė vieno darbo neatlieka 
sąžiningai, sujautą lovą vos teistengia pri- 
dengti iš viršaus lovatiese, kambarį iššluoja, 
bet sąšlavų didžiausią krūvą palieka užpeč- 
kėje ar kampe, paslėpusi po šluota, neš- 
varius rūbus pameta palovėn ar ant kros- 
nies, Iš pirmojo žvilgsnio atrodo troboje 
švaru, tvarkinga, bet ilgiau užtrūkę paste- 
bėsime, kokia paviršutiniška toji švara, 
Kaip paviršutiniški darbai, taip lygiai pa- 
viršutiniška ir pati šeimininkė. Neistengia 

DŪUZGIA PATELIAI.. 


Ilgais žiemos vakarais dūzgia rateliai, 
sesių lietuvaičių sukami. 


ir nenori ji giliau pagalvoti apie dalykus, 
kurie jos gyvenime turėtų sudaryti pa- 
grindą. 

Paraginę tokią moterį prie laikraščio, 
išgirstame dažniausiai tą patį atsaką: | 

— „Kur aš skaitysiu, laiko nėra, "visi 
darbai ant mano rankų! Ne tik nejaučia 
noro ką nors paskaityti, įsileisti savo tro- 
bon daugiau šviesos bet ir nepasitiki spaus- 
dintu žodžiu“. 

„Ką ten mane laikraščiai išmokys, 
rašo, nes jų tai darbas“. Ar pagalvoja tokia 
moteris, kiek tie žmonės, kurie rašo, rūpi- 
nasi ir dirba, kad tie žodžiai nebūtų pa- 
viršutiniški, neskambėtų beprasmiškai, kad 
jie įstengtų pataikyti sesių širdysna ir su- 
žadintų jų gerus norus! Ar gi apie savo 
lietuvišką laikrašti galime kalbėti abejin- 
gai? Šiandieną spaudą visi laiko didžiausia 
pasaulio galybe. Ir nenuostabu, nes per 
laikraščius ir knygas galima paskleisti daug 
minčių, kurių nepajėgs paskleisti nei orga- 
nizacija, nei instruktoriai, nei kiti veiksniai. 

Nemaža yra moterų, kurioms pasiūlius 

ar tai 


laikraštį užsiprenumeruoti, af para- 
ginus prie kokio nors darbo, jos veikiai 
sutinka, pasižada visa padaryti. Bet vos 
kelios dienos praeina, jos jau užmiršta sa- 
vo pažadus, o jei kas primena, tai numoja 
ranka; 

— „Nėra man laiko, nei aš skaitysiu 
nei dirbsiu — tesižino“. 

Tai vis moterys, kurios nesugeba giliau 
pažvelgti i gyvenimą, kurios apie visus da- 
lykus vienodai sprendžia. Praeina jos per 
gyvenimą, praskrenda, lyg tie silpnučiai 
drugeliai, neistengusios nei kitiems atitin- 
kamos naudos atnešti, nei iš gyvenimo 
vertingų brangenybių pasiimti. Rodos, jos 
dirba, triusia visą dieną, tačiau kai aty- 
džiau pažiūri, visur matai netvarką, nerū- 
pestingumą. 

Kiekvieną darbą, koks jis bebūtų, priva- 
lome atlikti sąžiningai, rūpestingai. Nie- 
kad nepradėkime kito darbo, kol pirmojo 
neužbaigėm. Protinga, sumani šeimininkė, 
ar jauna sesė visuomet sugebės gerai ir 
laiku padaryti visus darbus, nesiskųs laiko 


stoka. Ji ras laiko paskaityti laikraštį, jei 
ne pati, tai bent pasiklausys, kai kiti skaito. 
Tokių sumanių moterų mūsų krašte ne- 
trūksta. Tikimės, kad mūsų laikraštis, ke- 
liaudamas po visus mūsų krašto užkam- 
pius, kasdien jų daugiau suras. Jos bus 
uolios,  sumaningos talkininkės ir sti- 
priausia visuose darbuose parama. 
N--r. 


Esame pavyzdžiu 


Šioje vietoje visuomet stengsimės pa- 
liesti inteligentės moters reikalus. Šiuo 
kartu tenka pakalbėti apie moteris inteli- 
gentes, gyvenančias sodžiuje. Tokių mote- 
rų mūsų krašte turime nemaža. Tai esan- 
čios ir buvusios mokytojos, skaityklų ir 
vaikų darželių vedėjos bei moterys inteli- 
gentės, gyvenančios klebonijose ir savo 
ūkiuose. 

Provincijos moters gyvenimas žymiai 
skiriasi nuo miesto moters gyvenimo. Čia 
ne tik jos darbas yra kitoks, bet ir visa 
aplinka, žmonės ir santykiai su jais. 
Dažnai labai sunku tai moteriai, kuri augo 
ir mokėsi mieste, paskui gyventi ir dirbti 
sodžiuje. Tiesa, didesnioji dalis mūsų inteli- 
genčių yra kilusios iš sodžiaus, čia jos gi- 
mė, praleido savo vaikystę, bet besimoky- 
damos mieste nutolo nuo sodžiaus, pasi- 
savino naujus papročius, idėjas. Sugrįžu- 
sios sodžiun dirbti, kartais nusiskundžia, 
kad jų žmonės nesupranta, nei jos pačios 
negalinčios gyventi pagal savo išsilavini- 
mą; jaučiasi aukomis esančios. Zinoma, 
tada ir darbas, kurį jos dirba, nevisai 
malonus. Atrodo, kad dirba tik dėl uždar- 
bio, neturėdamos kilnesnės idėjos. 

Pasitaiko ir tokių, kurios, dirbdamos 
kaimo žmonių tarpe, kad ir ilgesni laiką, 
neistengia paveikti jų, būti jiems pavyz- 
džiu, bet pačios pasiduoda jų įtakai, pra- 
randa savo inteligenciją, mokslo žinias, dar- 
gi nustoja autoriteto tų pačių kaimo žmo- 
nių tarpe. Bet kas skaudžiausia, kad lygiai, 
kaip paprastos kaimo moterėlės, neskaito 
laikraščių, nesidomi spauda. 

Laikraščius dažniausiai prenumeruoja, 


bet kas juose rašoma — neseka. Neturimė 
čia galvoje visų sodžiaus inteligenčių, ži- 
noma, didesnioji jų dalis tikrai yra pa- 
vyzdingos ir sektinos asmenybės, tačiau 
negalime pasakyti, kad nėra jų tarpe ma- 
žiau vertingų moterų. Ir ne tik inteligentė 
moteris sodžiuje, bet taip pat ir mieste, 
net gi kartais turėdama aukštesnį išsila- 
vinimą, permažai domisi spauda. Ben- 
drai šioje srityje visos mes nemažai nu- 
sikalstame. Šiandien inteligente moterį, dir- 
bančią sodžiuje, galime pateisinti, nes jos 
padėtis šiuo laiku tikrai labai sunki. At- 
imant jai mokyklą ar skaityklą suteikia- 
mas jai didelis smūgis, kuris ne vieną jų 
pesimistiškai nuteikia. Viena begyvendama 
sodžiaus žmonių tarpe, kurie domisi kiek- 
vienu jos darbu, seka jos žingsnius, ji ne- 
gali būti laisva; turi nuolat atsiminti, kad 
jos geri ir blogi darbai yra pavyzdžiu tiems, 
kurių tarpe ji gyvena. Todėl visuomet bus 


verta pagarbos toji inteligentė moteris, 
kuri sugebės būti teigiamu pavyzdžiu 
savo žmonėms, ypač moterims, iš kurios 


galėtų daug ko pasimokyti, Visų pirma 
sodžiaus moterys galėtų pasimokyti iš in- 
teligentės moters, kaip pamėgti ir vertinti 
savo spausdintą žodį — „Sesių Talką“. Kaip 
tenka girdėti, daugiau skaito jaunesnės, 
negu kad vyresnės, joms ir privalėtų in- 
teligentės padaryti didesnę įtaką ir ypač 
paraginti jas skaityti laikrašti garsiai, kad 
senesnės, kurios nemoka ar nenori skai- 
tyti, galėtų irgi pasinaudoti žiniomis. Šiais 
laikais visuose kultūringuose kraštuose mo- 
teris aktyviai dalyvauja visuomeniniame ir 
kultūriniame gyvenime. Jos kovoja dėl savo 
tautos idėjų, stengiasi jas ugdyti savo šei- 
mose. Neprivalome tad ir mes būti atsili- 
kusios ir nepagalvoti apie platesniuosius 
užsimojimus. Deja, turime nemaža inteli- 
genčių moterų, kurios sukūrusios šeimą, už- 
sidaro šeimos ratelyje ir užmiršta visa 
kita. Kol dar buvo netekėjusios, dirbo vi- 
suomeninį darbą, stengėsi būti tuo gerbti- 
nu pavyzdžiu žmonių tarpe, bet kai tik ište- 
kėjo, sakytum, mūro siena atsitvėrė nuo visų. 
Ar šiuo atveju kalti šeimos reikalai, ar ne- 
mokėjimas juos derinti su platesniojo ma- 
sto darbais — sunku pasakyti. Greičiausia, 

kaltė glūdi tame, kad esame dar neįgudu- 
sios bet kokiems žymesniems, visuomeni- 
niams darbams, nesuprantame jų svarbos 
ir kiekvienai progai pasitaikius paliekame 
juos lyg mažaverčius įvykius. Kartais tuos 
darbus, kurie nesieja su mūsų šeimos rei- 
kalais, atliekame nesąžiningai, tik tai, kas 
būtina, nuo ko priklauso mūsų ateitis. 
Bet šiais laikais lietuvės inteligentės darbas 
teri būti pagrįstas savo krašto ir tautos 
meile. Ji ce tik privalėti būti sumani ir ge- 
ra motina, bet taip pat turėtų sekti visus 
mūsų krašto Kaip visuomeninius, taip ir kul- 
tūrinius reiškinius. Privalėtų jautria širdimi 
užjausti ir padėti savo kaimo sesėms, švie- 
sti joms gražiu pavyzdžiu taip sunkiame 
nūdieniame gyvenime. Tiesa. daugiausia 
šiuo atveju galime padaryti savo šeimos 
ratelyje. Stenkimės, kad tie šeimos židiniai 
būtų kultūringi, lietuviški, kad jie nebūtų 
neperžengiamomis sienomis aptverti, bet 
kad jungtųsii bendrą visuomenės grandinę 
ir būtų pavyzdžiu kaimo motutėms. 
Auksė. 


SVEIKAS KUDIKIS 


Mūsų krašte daug vaikų miršta pir- 
muose gyvenimo metuose. Ypač didelis 
kūdikių mirtingumas yra sodžiuje. Gydy- 
tojai yra labai šiuo reiškiniu susirūpinę 
ir ieško priežasčių. Priežasčių yra dau- 
gybė; svarbiausios — tai skurdas, žmonių 
tamsumas, visiškas nežinojimas dėsnių, 
kuriais reikia vaduotis auginant kūdikį. 
Miestų motinos gali naudotis specialistų 
gydytojų patarimais, gali kreiptis pamo- 
kymų ir prašyti medžiaginės pagalbos Mo- 
tinos ir Kūdikio Globos įstaigose. Blogiau 
yra sodžiaus motinoms. Jos augina savo 
kūdikius taip, kaip jų motinos ir senelės 
savus augino—su visais senovės prietarais 
ir klaidomis. Jos visai nežino, kas kūdikiui 
yra reikalinga, o kas kenksminga. Mažyčiai 
labai dažnai serga ir miršta; ir taip veltui 
nueina motinos iškentėti skausmai, išvarg- 
tos nemiegotos naktys ir rūpesčiai. Todėl 
„Sesių Talka“ nori ateiti jums — sodžiaus 
motinėlėms — į pagalbą, nori duoti jums 

patarimų ir atsakyti į visus jūsų klausi- 
mus, kūdikių ir motinos sveikatos reikalais. 

Kūdikio sveikata reikia susirūpinti ank- 
sti, dar prieš jo gimimą. Tik sveikų tėvų 
gali būti visiškai sveiki vaikai. Todėl kurti 
šeimos židinį gali tik sveiki žmonės. Ypa- 
tingai daug pareina nuo motinos sveika- 
tos. Dievas yra taip stebuklingai sutvar- 
kęs gamtą, kad motinos kūne vystosi atei- 
nančio žmogaus kūnas, jos krauju minta. 

Kaip gi gali išsivystyti sveikas žmogus 
iš nesveikos medžiagos? Jei sergančios 
motincs organizme truksta reikalingos me- 
džiagos, išauga nesveikas, nepilnai išsivy- 
stęs kūdikis. Tą dalyką turi atsiminti tė- 
vai, kurių vaikai rengiasi tekėti ar vesti ir 
pagaliau patys jaunavedžiai. Tegu jaunoji 
turi mažesni kraitį, bet teineša šeimon 
daug sveikatos ir geros nuotaikos, kuri 
yra už visus turtus brangesnė. Nepapra- 
stai blogai atsiliepia kūdikio sveikatai to- 
kios ligos, kaip džiova, sifilis bei kitos ve- 
nerinės ligos, moterų ligos, tėvų girtavi- 
mas ir psichiniai susirgimai (beprotystė). 
Jeigu kartais tokiems tėvams ir gimsta 
sveikas kūdikis, tai jis beaugdamas nesveikų 
tėvų tarpe bematant apsikrečia jų ligomis. 
Nuo tėvų paveldėtos ligos gali laikinai ne- 
apsireikšti, tik ilgainiui jos išeina aikštėn, 
kankina žmogų visą gyvenimą ir be laiko 
nuvaro ji į kapus. Ligoti tėvai jokiu būdu 
negali leisti pasaulin paliegėlių ir bepročių. 

Būsimo kūdikio sveikatai turi didelės 
įtakos motinos elgesys neštumo metu. No- 
rėdama susilaukti sveiko vaikelio, motina 
nuo pat pradžios turi rūpintis ir branginti 
savo sveikatą. Švara yra didžiausias svei- 
katos saugotojas, „taigi ypač švarus turi 
būti tas rūmas, kuriame auga naujas žmo- 
gus; o tuo rūmu yra motinos kūnas. Reikia 
kasdien švariai praustis iki pusės. Neščia 
moteris turi dėvėti švariais, nevaržančiais 
jos kūno baltiniais ir rūbais, avėti pato- 
giais batukais su žemomis užkulnėmis 
(apsocais). Labai sveiki yra namų darbo 
linų baltiniai. 


Motinos maistas turi būti turiningas 
(maistingas), bet lengvai virškinamas ir 
įvairus. Ypač sveika yra valgyti daržoves 


ir vaisius. 


Mėsos reikia valgyti nedaug ir nerie- 
bios. Paskutiniais neštumo mėnesiais vengti 
saldžių ir miltingų valgių (košių, blynų ir 
pan.) kad nenutukus ir nepasunkinus 
gimdymo. Perilgas 'ir sunkus gimdymas 
kenkia kūdikiui, netgi gali ji visai užmušti 
ir tai bus dalinai motinos kaltė. Reikia rū- 
pintis, kad viduriai visuomet gerai virškintų. 

Nuo pusės neštumo laikotarpio reikia 
pasiruošti vaiko žindymui. Tam tikslui, ypač 
jaunoms motinoms, patariama nešioti sto- 
resnės drobės marškinius ar liemenėlius 
(stanikus). Krūtis reikia plauti kasdien va- 
sarošilčiu vandeniu ir kartą per dieną spe- 
nelius šluostyti skudurėliu, degtinėje mir- 
kytu. Tokiu būdu galima išvengti labai 
skaudžių spenelių sutrukinėjimų, vočių ir 
užtikrinti vienintelį gerą būsimam kūdi- 
kiui maistą---motinos pieną. Negalima mo- 
tinai pernelyg sunkiai dirbti, šokinėti, kil- 
noti sunkius daiktus. Normaliai triūsti apie 
namus galima ir netgi reikia; be to, pa- 
tartina kasdien ramiai pasivaikščioti ty- 
rame ore. Moterys, kurios yra pripratu- 
sios prie šalto vandens, vasarą gali neil- 
gai paplaukyti upėj ar ežere, jei leidžia 
sveikata ir geras oras. Mažiausiai kartą 
per savaitę reikia visą kūną prausti šiltam 
vandeny (vonioj arba pirty), tik neilgai. Ir 
taip besidarbuodama, beruošdama kūdi- 
kiui paleles ir rūbelius, sulaukia motina 
gimdymo dienos. 

Tam įvykiui reikia rūpestingai pasiruošti. 
Kam sąlygos leidžia — geriausia išanksto 
parūpinti sau vietą ligoninėje ar klinikoje, 
ypatingai, jei laukiama pirmo kūdikio. Jei 
ligoninė nepasiekiama, labai gerai yra pak- 
viesti namo prityrusi akušerė. Kaip prieš 
gimdymą, taip ir gimdant svarbu yra šva- 
rumas. Nuo jo priklauso motinos ir vaiko 
gyvybė. Užtai reikia išanksto paruošti keletą 
švarių, gerai išvirintų ir prieš pat varto- 
jimą karštu prosu išlygintų paklodžių, marš- 
kinių ir rankšluosčių, parūpinti kelis puo- 
dus švaraus virinto vandens akušerei ar 
bobutei rankoms plauti, šepeti ir muilą. 
Gimdyvė (gimdanti moteris) turi gulėti šva- 
riame patale. Geras yra minkštais avižiniais 
šiaudais prikimštas švarus čiužinys (šieni- 
kas), apklotas cerata ir švaria paklode, 


O sodžiuj gimdyvė dažniausiai guli ne- 
švariam patale, kailiniais apsiklojusi—mat, 
gaila švarių beltinių ir antklodės, nes vis- 
kas susiteps. Atsiminkite, kad taip daryti 
negalima, tai yra savo sveikatos ardymas! 
Maža yra visai sveikų sodžiaus moterų. 
Beveik visos po vaiko tai šiuo tai tuo ne- 
galuoja, o kiek jų smarkiai suserga. Ir tik 
tada namiškiai veža ją ligoninėn, parduo- 
dami paskutinę karvę gydymui apmokėti. 
O juk lengva ir pigu buvo tokios nelai- 
mės išvengti. Mūsų sodžiaus bobutės netgi 
rankų neplaudamos eina prie gimdyvės. 
Užtai kiek jos motinų ir vaikų į kapus nu- 
varo. Motinos, reikalaukite, kad bobutės 
būtų švarios. Prieš gimdymą, netik gim- 
dyvė, bet ir bobutė turi visa švariai nusi- 
prausti, apsivilkti švariais rūbais, švaria 
skarute aprišti galvą, prisijuosti kuo šva- 
riausią priejuostę; rankas turi gerai iš- 
plauti šiltame, virintame vandeny su muilu 
ir šepečiu. Visus įrankius, kuriuos prie gim- 
dymo vartoja, turi būtinai švariame inde 
išvirinti. Švarumo niekada nėra perdaug, 
o vis permaža. Pagimdžiusi kūdiki, motina 
turi gulėti lovoj 8—10 dienų; keltis galima 
tik tada, kai visai nustoia kraujavimas. Per 
greitas kėlimasis gimdyvei labai kenkia. 
Nuo to paskui prasideda moterų ligos, 
o netgi ir smarkūs kraujavimai. Dėl kelių 
ramiai neišgulėtų dienų paskui visą gyve- 
nimą reikia kankintis ar prieš laiką palikti 
šį pasaulį ir mažą savo vaikeli. 

Kūdikiui gimus, parišama jam švariomis 
rankomis ir išvirinta raikštele bambutė. 
Kūneli reikia nušluostyti alyva ir išmaz- 
goti šiltame vandeny, tik atsargiai, kad 
bambutė nesušlaptų. Iššluosčius kūdikį 
minkštu rankšluoščiu, jo bambutė reikia 
užpilti gipso milteliais ir švariai aprišti. 
Kol bambutė neatkrito, nereikia kūdikio 
maudyti. Nešvarias vietas reikia mazgoti 
šiltu vandeniu ir tuoj sausai šluostyti, pa- 
skui pabarstyti vaikų pudra, talku ar bul- 
viniais miltais. Bambutei atkritus, kūdikį 
reikia maudyti kasdien. Apie tolimesnę kū- 
dikių priežiūrą bus daugiau parašyta. 

Motina. 

ŽEMA 


(1845 - 


Kam teko bent šiek tiek susipažinti su 
mūsų literatūra, tas, be abejo, negalėjo 
joje nesusidurti su Žemaitės vardu. O jei 
kuriai mūsų sesių ar motučių netikėtai pa- 
kliuvo rankosna Žemaitės atvaizdas, tai jis 
turėjo ne vieną jų maloniai nustebinti: juk 
tai mums artima, lyg ir kažkur matyta, 
pažistama moteris! Jos raukšlių išvagota- 
me veide atsispindi visas lietuvės sodietės 
gyvenimas. lr štai toji moteris, kuri ku- 
kliai sau ryšėdavo skarele, vilkėdavo namų 
darbo drabužiais ir vargo kiekvienai so- 
džiaus moteriai taip žinomą vargeli,—pla- 
čiai pagarsėjo mūsų raštijoje. | 

Nors Žemaitė (Julija Beniuševičiūtė-Zi- 
mantienė) buvo bajorų kilmės, tačiau ge- 
rai pažino kaimo gyvenimą ir buvo su juo 
arčiausiai susijusi. Julija augo bejoriškoje, 
jau svetimu raugu persisunkusioje, aplinku- 
moje; Beniuševičiai žiūrėjo, kad jų vaikai 


Julija Žemaitė, žymi lietuvė rašytoja, Kuri savo raš- 
tuose gražiai atvaizdojo kaimo žmonių gyvenimą. 

TĖ 


gražiai kalbėtų lenkiškai, o tėvas dar mažą 
savo dukterį pamokė lenkiškai skaityti. Vis 
dėlto Žemaitė dar kūdikystėje, slapta nuo 
tėvų, bendraudama su baudžiauninkų vai- 
kais, puikiai išmoko lietuviškai. Jaunystę 
praleido ji gan turtingos dėdienės dvare, 
o paskui, ištekėjusi už paprasto dvaro dar- 
bininko, pateko vargingan kaimo gyveni- 
man. 

Kas būtų galėjęs įspėti, kad toje mote- 
riškėje, vargstančioje pilkąji kaimo vargelį, 
tiek yra kūrybinio, ir tai lietuviško pa- 
jėgumo! 

Žemaitė, išgyvenusi tokioje aplinkumoje 
apie pusšimtį metų, netikėtai susidūrė su 
ano meto slaptu lietuvių veikimu ir staiga 
pasijuto tikra savo tėvynės dukra. Zemaitė 
ėmėsi plunksnos, ir jau pirmuosiuose jos 
rašinėliuose trykšte ištryško rašytojos ta- 
lentas. Čia reikia pažymėti, kad Zemaitė 
nebuvo taip jau visiškai bemokslė, kaip 
kad kartais iprasta manyti; ji vis dėlto 
mokėsi kelerius metus kartu su savo dė- 
dienės vaikais ir šiaip mėgdavusi daug 
skaityti, o sistemingo mokslo stoką papil- 
dė jos įgimtas gilus protas, puikus suge- 
bėjimas stebėti gyvenimą ir ilgas prityri- 
mas. 

Gražiausi ir vertingiausi Žemaitės kūri- 
niai—tai vaizdeliai, apsakymėliai, kuriuose 
ryškiomis spalvomis atvaizduotas papras- 
tas, kasdienis lietuvio kaimiečio gyveni- 
mas. Autorė neslepia juodųjų gyvenimo 
pusių, atvirkščiai, ji dažniausiai jas savo 
raštuose iškelia. O tamsumo, prietarų, apsi- 
leidimo, skurdo ir kitokių ydų bei vargų 
ano meto Žemaitijos kaime netrūko. Auto- 
rė, pati gyvenimo dažnai skriaudžiama, 
giliai užjausdavo visus nelaiminguosius, 
gyvenimo sąlygų ar savo paties ydų stu- 
miamus vargan, tad nenuostabu, kad ilgai- 
niui tapo karšta visuomenininkė ir savo 
kūryboje paskyrė daug vietos liūdniesiems 
lietuviškojo kaimo reiškiniams atvaizduoti. 

Ir kaip tik tie vaizdeliai, kuriuose autorė, 
paprastai, bešališkai piešia gyvenimą, yra 

kur kas vertingesni ir įdomesni, negu tie, 
kuriuose pasireiškė šiokia ar tokia auto- 
rės — visuomenininkės tendencija. Tame 
sugebėjime nešališkai, gyvai ir taip gyve- 
nimiškai vaizduoti lietuviškąjį kaimą glūdi 
didžiausia Žemaitės vertybė. 

Žemaitė su ypatingu atsidėjimu vaiz- 
duoja šeimą. Visą valdžią čia laiko tėvas: 
jo valia nepalaužiama tiek žmonos, kiek 
ir vaikų atžvilgiu. Žmona jam tėra darbi- 
ninkė, ne gyvenimo draugė, ji niekur ne- 
turi sprendžiamojo balso. 

Negeresnė ir vaikų padėtis, tėvai ne- 
paiso jų noro nei jausmų netgi svarbiau- 
siose, lemiamose jų gyvenimo valandose 
duktė leidžiama už nemylimo vyro, o sū“ 
nus veda tik dėl kraičio. 

O kiek toji nelemta degtinė nelaimių 
pridaro, kiek ašarų išspaudžia! Geria tėvas, 
seka jo pavyzdžiu sūnus, alina ūkį ir griauja 
šeimyninį gyvenimą girtuoklis vyras... 

Nemaža Žemaitė atvaizdavo apsilei- 
dėlių, tinginių, nevaleikų. 

Žemaitės kaimiečiai paprastai esti prie- 
taringi, jie nemoka išsiaiškinti ryškesnių 
gamtos reiškinių bei stebuklų, piktosios 
dvasios įsikišimo. 

Ypač daug Žemaitės vaizdeliuose vyrų 
nedorėlių, jie dažniausiai egoistai (savy- 
meiliai), girtuokliai, šykštūs mokslui ir kny- 
goms, 0 savo žmonorns labai žiaurūs. 

Yra ir moterų apsileidėlių, tinginių, pik- 
čiurnų. 

Vis dėl to peikiamų autorės moterų 
yra kur kas mažiau, negu vyrų. Apskri- 
tai, Žemaitės raštuose atsispindi ypač daug 
užuojautos vargstančiai, visų ujamai, vyro 
nemylimai ir nesuprantamai kaimo mote- 
riai-žmonai. 

Pavyzdingų kaimiečių Žemaitės raš- 
tuose neperdaugiausia, o ir jie kažkaip 
nelabai gyvenimiški, lyg ir nublukę, paly- 
ginus su pirmaisiais. 

Bajoriškoji aplinka, matyt, mažiau te- 
rūpėjo autorei. Ji, pati suliaudėjusi, žiūrėjo 
i dvarą iš tolo, kaip į nedraugingą sriti ir 
mažiau jam paskyrė vietos savo raštuose 
negu kaimui. Savo apsakymėliuose apraši- 
nėdama dvaro ir kaimo, ponų ir darbinin- 
kų santykius, susidariusius jau po baudžia- 


MŪSŲ STUDENČIŲ VADOVYBĖ 


Dabaitinė Vilniaus Lietuvių Stud. Sąj. Studenčių, 

Sekcijos valdyba. Iš kairės: V. Maminskaitė—pirm., 

A. Skrebutėnaitė — knyg., V. Pi ypavičiūtė—sekret. 
ir G. Kisielytė—vicepirm. 


vos panaikinimo, negailėjo Žemaitė dvarui 
aštrių žodžių ir vaizdingai piešė dvaro po- 
nų ir urėdų niekšybes. 

Miestas irgi neranda simpatijos autorės 
akyse, ji temato jo neigiamybes ir per- 
spėja kaimiečius, kad vengtų jo iš tolo. 

Žemaitės vertybė glūdi jos nuoširdume, 
nešališkume, vaizduojamojo gyvenimo pa- 
žinime. Ji davė savo raštuose pilną, tikrą 
lietuviškojo kaimo vaizdą. Pagaliau jos kū- 
rybą vainikuoja turtinga, lanksti kalba, ku- 
rios neišsemiamus šaltinius rado autorė 
žemaičių tarmėje. 

Baigdama, atkreipsiu dėmesi i nepa- 
prastai gražius, nors dažniausiai trumpus, 
Žemaitės. gamtos vaizdelius. Bet jie tegul 
patys už save kalba: 

„Vakarinė žara temo, temo — niekaip 
nesutemo. Dangus žvaigždelėmis jau apsi- 
pylė, drėgna žemė rasa apsigrindė, o žara 
vis dar tebėra: siaurėjo ir tamsėjo iš va- 
karų, bet tesės, kaip kokia juosta, dan- 
gaus pakraščiu per visą šiaurę į rytme- 
čius. Ten plėtės, kilo, balo ir šviesėjo; čia, 
rytų pusėje, ta pati pavirto jau į aušrinę 
žarą, kur mėnesio piautuvėlis spyksojo. 
Saulelė tebemiegojo, giliai įsismerkusi bal- 
tojoj Zaroje. Vėjelis miegojo, kažin kur už 
miškų tyliai nugulęs. Nekušinamas nė la- 
pelio miškas taip pat miegojo“... 

Ka 

Moters kova dėl teisių 


(Žiūr. „Sesių Talkos“ 1 Nr.). 


Asirijoje ir Babilonijoje buvo 
plačiai įsigalėjusi poligamija, tai reiškia vy- 
ras galėjo turėti daug žmonų. Pirmoji žmo- 
na buvo laikoma vyriausia namų šeimininke, 
bet visų žmonų vaikai turėjo lygias teises 
turtus paveldėti. Vyras galėjo kiekvienu 
atveju bet kurią žmoną pavaryti, grąžinda- 
mas jai kraiti. Už neištikimybę moterystėje 
moteris būdavo prigirdoma. Apie moters, 
kaipo žmogaus, vertinimą nebuvo nė kal- 
bos, 

Iš visų Rytų tautų bene geriausia buvo 
hebrajų moters buitis. 

Čia moteris savo kilme ir paskyrimu buvo 
laikoma lygia vyrui. Pradžioje hebrajai gy- 
veno monogamijoje (vyras galėjo turėti tik 
vieną žmoną), bet vėliau pasidavė stab- 
meldžių kaimynų įtakai ir nukrypo nuo 
apreikštosios religijos reikalavimų. Supran- 
tama, kad poligamija (daugpatystė) moters 
vertę žemino ir jos būklę pasunkino. Teisinė 
ir medžiaginė hebrajų moters būklė niekuo- 
met nebuvo gera. Tėvas galėjo mažametę 
mergaitę parduoti arba savo nuožiūra su- 
tuokti. Išsiskyrimai buvo leistini vyrui, mo- 
teris gi jokiu atveju negalėjo palikti savo vy- 
ro. Paveldėjimo teisių moteris neturėjo. Bet 
Judėjos istorijoje minima eilė moterų var- 
dų, kurios, nežiūrint sunkių sąlygų, iškilo 
ir turėjo nemaža įtakos ne tik visuomeni- 
niam, bet ir politiniam Judėjos gyveni- 
mui, kaip antai: Estera, Judita Dalila ir ki- 
tos. Bet tai tik išimtys. 

Egipto moteris. Iš visų senovės 
tautų, egiptietės moters moralinė ir teisinė 
būklė buvo geriausia; viešpatavo čia mo- 
nogamija. Moterystė buvo religinis aktas 
ir būtina kiekvieno egiptiečio pareiga. Jei- 
gu vyras mirdavo nevedęs, jam būdavo ruo- 
šiamos pomirtinės vestuvės, kurių metu 
seniau aukodavo gyvą moterį, o vėliau 
marmurinę arba medine moters statulėlę. 
Moterystės aktas ne iš karto būdavo ga- 
lutinai sudaromas, bet eidavo laipsniais, 
kurių metu moteris vis kitaip būdavo va- 
dinama. Pirmas laipsnis, bandomasis, tęs- 
davosi vienerius metus. Tai būdavo tik 

laikinos vedybos; jų metu moteris vadin- 
davosi sent-sesuo. Antrame laipsnyje 
moteris tapdavo teisėta žmona; ji turėdavo 
jau paveldėjimo teises, vadinosi heml- 
žmona. 

Trečiame lapsnyje, kuriame moteris va- 
dinosi ne bt-namų ponia, moteris tapdavo 
namų šeimininke, vyro turto saugotoja ir 
tvarkytoja. 

Bet šeimoje moteris neturėjo teisinės 
lygybės: negalėjo sėstis kartu su vyru už 
stalo ir tt. Už neištikimybę moterystėje 
moteris buvo baudžiama mirtimi. 

Graikų moters būklė laiko ir 
vietos atžvilgiais buvo nevienoda. Graiki- 
jos kultūriniame gyvenime galime išskirti 
3 laikotarpius: kilimo, klestėjimo ir nyki- 
mo. Kiekviename jų kitaip buvo žiūrima 
į moterį ir jos teises. 

Pirmame laikotarpyje, nuo 1000--700 
metų prieš Kristų, šeima buvo monogami- 
nė (vyras turėjo vieną žmoną). Nuosavy- 
bės teisių graikė neturėjo. Apskritai, šiame 
laikotarpyje graikės gyvenimas nebuvo 
lengvas. Ji dirbo labai daug, savo darbu 
maitino šeimą, o dažnai ir patį vyrą, 
kuris bemaž visą laiką praleisdavo karuose 
ir medžioklėse. Bet moteris nebuvo žemi- 
nama. 

Kitaip virto antrame graikų kultūros 
žydėjimo laikotarpyje nuo 700 — 400 m. 
prieš Kristų. Visa namų ūkio darbų našta 
užgulė ant moters pečių. Ji dirbo laukuo- 
se, kūlė ir malė, gamino valgi, žiūrėjo na- 
mų švaros ir auklėjo vaikus. Tuo tarpu vy- 
ras tik politikavo. Moteris, nepajėgdama 
visko atlikti, gaudavo nuo vyro barti, kuris 
prikišdavo jai apsileidimą, nedarbštumą ir 
net tinginystę. O VI ir IV a. moters nieki- 
nimas pasiekė Atėnuose — Graikijos sostinėje 
aukščiausį laipsni. | moterį buvo žiūrima 
kaip į žemesnę už vyrą būtybę. Graikai 
silpsnesnius kūdikius mesdavo nuo Taigeto 
viršukalnio į bedugnę. 

Šių skaičiuje dažniausiai būdavo mergai- 
tės. Palikta mergaitė niekad nepribręsda- 
vo ligi savarankiškumo. Ji, būdama 14—15 
metų iš tėvo globos pereidavo vyro glo- 
bon, jo nuosavybėn. Jis ją laikydavo už- 
darytą savo namuose, atskirame kamba- 


ryje, neleisdavo su nieku susitikti, išsky- 
rus tik pavestą jai vergę (tarnaite). Išeiti 
iš namų jai buvo griežtai draudžiama. Ji 
negalėjo dalyvauti viešame gyvenime. Vy- 
rui mirus, moteris pereidavo savo pilna- 
mečio sūnaus globon, arba ištekėdavo už 
vyro giminaičio. Našlei mirus, jos turtas 
tekdavo vyro giminėms. Jokio savarankiško 
darbo, moteris negalėjo turėti; jos balsas 
ne tik viešame, bet ir šeimos gyvenime 
buvo bereikšmis. 


Trečiasis graikų kultūros laikotarpis nuo 
IV m. iki | amž. moters vertinimo atžvilgiu 
pasižymi saikumu ir pusiausvyra. Čia nėra 
perdėto moters garbinimo, bet nėra ir 
vienpusiško jos pasmerkimo. Šis graikės 
moters gyvenimo laikotarpis, kai kuriais 
atžvilgiais, panašus yra i viduramžių mo- 
ters gyvenimą. 

Moters būklė Graikijoje, kaip anksčiau 
minėta, skyrėsi dar ir vietos atžvilgiu. La- 
biau pakenčiama moters būklė buvo Spar- 
toje (Graikijos rytuose). Mokslininkai linkę 
manyti, kad spartietės buvo lygiateisės vy- 
rams. Manoma net, kad jos turėdavusios 
kartais nemažos itakos vaikams ir vyrui, 
o per juos ir visuomenės bei valstybės 
gyvenimui. Kiek tame tiesos — sunku 
spręsti, bet istorija turi tam įrodymų. 

Romos imperijoje moters būklė 
buvo daug geresnė nei Graikijoje. Rymietė 
užsiimdavo namų ruoša, vaiko auklėjimu, 
panašiai kaip ir graikė, bet ji buvo daug 
laisvesnė ir savarankiškesnė: nebuvo atski- 
rai uždaroma, priimdinėdavo gimines ir pa- 
žistamus ir pati juos lankydavo, dalyvavo 
valstybinėse iškilmėse, teatro ir cirko vaidi- 
nimuose ir netgi puotose. 

Bet turėdama laisvę, visuomet laikyda- 
vosi matronos (kilnios ponios) rimtumo, 
niekuomet viešai viena nepasirodydavo ir 
negerdavo svaiginančių gėralų. Politiniame 
gyvenime rymietė nedalyvavo, bet dažnai 
per savo vyrus darydavo įtakos valdžiai. 
Bet moteris ir čia buvo priklausoma nuo vy- 
ro. Vyras, jei jam žmona nepatikdavo, dažnai 
dėl menkų priežasčių pravarydavo ją ir 
vesdavo kitą. 


(B. d.). 


Auklėkim vaikus blaiviai! 


Kaip kiekvienas žmogus, taip visa tauta 
siekia laimės, nori sukurti sau ir būsimoms 
kartoms geresni ir tobulesni gyvenimą. 
Žmonės, kurie patys gyvendami nepatyrė 
laimės, o susidurdami su įvairiais gyveni- 
mo nepasisekimais nusivildavo, privalo 
stengtis paveikti savo artimuosius ir apsau- 
goti juos nuo tų pačių klaidų. 

Viena didžiausių žmonių gyvenime ne- 
laimių—girtavimas. Kiek jis padaro žalos 
pačiam girtuokliui, jo šeimai ir pagaliau 
visuomenei, visi mes gerai žinome. Kova 
su išsiplatinusiu girtavimu yra labai sunki- 
Vienintelė kovos priemonė, kuri gali duoti 
gerų pasėkų — vaikus ir jaunimą blaiviai 
išauklėti. 

Sakoma, lenk medį, kol jaunas, kalk 
plieną, kol karštas. Pradėkim blaivinimo 
darbą nuo jaunosios kartos, nuo vaikų. 
Iš priaugančiojo jaunimo galima viską pada- 
ryti, tik reikia mokėti jį išauklėti. Dažnai 
tėvai nenoromis padaro auklėjime tokių 
klaidų, kurių vėliau per visą gyvenimą ne- 
galima atitaisyti. Vaikai, tai didžiausis tėvų 
džiaugsmas ir vienintelė šviesesnės atei- 
ties viltis. Ne viena motina, girtuoklio 
vyro skriaudžiama, pasiguodžia savo vaike- 
liais, tikėdamasi iš jų susilaukti ateityje 
užtarimo ir paramos. 

Kiekviena motina nori, kad jos vaikai 
būtų geri ir dori, kad juos žmonės mylėtų 
ir gerbtų, kad jie patys turėtų geresni 
gyvenimą ir tėvams užtikrintų ramią se- 
natve; bet nežino, kad vaikų gerumas pri- 
klauso nuo tėvų gerumo, nuo tinkamo jų 
išauklėjimo. Tik gerai išauklėti vaikai gali 
būti geri žmonės. 

Svarbiausia ir atsakomingiausia vaiko 
auklėtoja yra motina. Su ja vaikas dau- 
giausia laiko praleidžia; ji parodo jam dau- 
giausia meilės ir nuoširdumo. Todėl daugu- 
ma ir tvirtina, kad visa, ką vaikas daro, 
gera ar bloga, jis gauna iš motinos. Moti- 
na neturi teisės skųstis vaiko blogumu. Ji 
gali išauklėti savo vaiką taip, kaip nori, 
ir duoti jam gerą gyvenimo pagrindą. 

Vienas didžiausių gero auklėjimo trūku- 
mų, yra blaivaus auklėjimo stoka. Dėl to 

BUVUSI ARTISTĖ 


Marija Piaseckaitė - Šlapelienė 1905 metais su di- 
deliu pasisekimu vaidinusi pirmoje „Birutės“ ope- 
roje Vilniuje. Šioje operoje drauge vaidino dabar- 
tinis Kauno operos artistas Kipras Petrauskas. 


vėliau tenka nukentėti 
tėvams, šeimai ir visuomenei. Nors nė 
viena motina nenori, kad jos sūnus bu- 
tų girtuoklis, nemoko ir neverčia jo gir- 
tauti, tačiau ji pati pripratina gerti neju- 
čiomis labai anksti. Dažnai vaikui dar ne- 
gimus, jau jis pratinamas prie alkoholio. 
Ypatingai žalingas yra neščios motinos gė- 
rimas, nors ir mažame kiekyje. 

Nuo pirmųjų išsivystymo dienų, vaisius 
maitinasi motinos krauju. Alkoholis per 
motinos kraują greitai persisunkia į vai- 
siaus kraują ir čia savo ardančiomis ypaty- 
bėmis pasireiškia. Vėliau motina, maitinda- 
ma kūdikį savo pienu ir vartodama degtinę, 
nuodija jam maistą. Maža to, kad patys 


netik vaikui, bet 

tėvai gerdami palieka ne tik saviems vaikų 
vaikams alkoholio įtaką, bet jau nuo pat 
mažens verčia vaikus gerti degtinę. 

Kiekvieną iškilmingesnę gyvenimo die- 
ną, kaip vestuvėse, krikštynose, laidotu- 
vėse, iškilmingesnėse šventėse ar šiaip ko- 
kia proga, daugelio žmonių manymu, be 
degtinės apseiti neimanoma. 

Čia dalyvauja taip pat ir vaikai, kurių 
irgi neaplenkiama. Dažnai tenka matyti, 
kaip tėvas ar motina duoda mažam vaikui 
degtinės ir žiūri su pasigerėjimu, kai 
vaikas, paragavęs degtinės, nesusiraukia. 
Sako: „ot bus protingas vyras; supranta 
degtinės skonį!“ Jau pats vaikų buvimas 
girtaujančių  draugystėj yra jiems labai 
kenksmingas. Jie, matydami girtuoklių ne- 
gražų elgėsi, girdėdami įvairiausias šlyk- 
ščias kalbas ir barnius, nejučiomis visu 
tuo užsikrečia. Be to, reikia nepamiršti, 
kad kiekvienas vaikas yra labai žingei- 
dus;jis daug pastebi, viskuo domisi, sten- 
giasi pasisavinti ir pakartoti visa tai, ką 
mato. 

Kiekvienas jaunuolis tai puikiausia 
dirva, kur kiekvienas blogumas ir gerumas 
gali greitai prigyti. Po pirmo mėginimo 
atsiranda noras pakartoti, o pakartojus 
kelis kartus sunku pamesti. 

Motinos, kurioms rūpi vaikų sveikata 
ir gerovė, pirmiausia turi rūpintis vaikų 
blaivybės išsaugojimu. Girtuoklių tėvų vai- 
kai, iš mažens vartojantieji alkoholį, visai 
sunyksta, jų kūno augimas susilpnėja, dva- 
sios ir proto išsivystymas sustoja. Tokie, 
vaikai turi silpną atn:intį ir mokslas jiems 
sunkiai eina. Be to, alkoholikai suserga 
dažniausiai įvairiomis ligomis kaip: nervų, 
širdies, plaučių (džiova), pilvo sloga ir k. 
Juo organizmas jaunesnis, juo alkoho- 
lis stipriau veikia ir palieka didesnes pa- 
sekmes. Alkoholikai vaikai užaugę tam- 
pa pastumdėliais, niekšais, mušeikomis ir 
elgetomis. 

Niekas taip negriauna šeimos gyvenimo 
pamatų kaip girtavimas. Jis paverčia šei- 
mos gyvenimą tikru pragaru. 

"Kiek nekalta moteris turi iškentėti gir- 
tuoklį vyrą turėdama, kiek maži vaikučiai 
pribadauja ir prišąla, kai jų tėvas begirtauda- 


mas paskutinius pinigus prageria! Dar liū- 
dniau atrodo šeima, kur motina girtauja. 
Tokių .tėvų vaikai ne tik neturi tinkamo 
auklėjimo, bet yra stumiami dar į baisesnę 
girtuoklystės pražūtį negu patys tėvai. 

O juo daugiau bus tokių nelaimingų 
šeimų visuomenėj, juo blogesnė padėtis bus 
visuomenės ir visos tautos, nes nuo šeimų 
gerovės pareina tautos gerovė. 

Tad kiekvienos motinos pirmoji pareiga 
yra budėti savo šeimos blaivybės sargy- 
boje. Kaip sūnus, taip ir dukteris reikia 
saugoti nuo pat mažens, kad nejįkristų 
i girtybės bedugnę. Giedrė. 


Mokykimės kirpti ir siūti 

Moteris, kuri nė menkiausio dalykėlio 
negali sau pasisiūti (o tokių yra labai daug!), 
nors kitus darbus gražiausiai dirbti mo- 
kėtų — nebus tikra to žodžio prasme 
šeimininkė. 

Tik pagalvokime, kiek laiko ir pinigų kaš- 
tuoja paprastos bliuzelės, suknelės ar sijo- 
nuko pasiuvimas; o ką jau bekalbėti apie 
baltinius, vaikų rūbelius ir tt. 

Gerai dar, jeigu siuvėja gyvena tame 
pačiame sodžiuje, bet dažnai pasitaiko, 
kad pas ją. reikia keletą kilometrų keliauti, 
ir tai ne vieną, bet keletą kartų, jei nori- 
ma, kad rūbas gerai gulėtų. 

(Iž tai suaugę ir vaikai labai dažnai ne- 
turi rūbų vien tik dėl to, kad nepatogu 
nueiti pas siuvėją. Motina, kuri pati sugeba 
šį tą pasiūti, galėtų vaikams rūbelius pa- 
siūdinti iš nudevėtų (senų) rūbų. Nešti 
seną rūbą pas siuvėją, kur daug svetimų 
žmonių lankosi, lyg ir drovu, pagaliau ir 
neapsimoka, nes sena medžiaga neilgai lai- 
kosi, o už pasiuvimą juk reikia užmokėti. 

Manau, kad neverta ilgai kalbėti apie 
tai, kaip svarbu yra kiekvienai moteriai mo- 
kėti siūti. Žinoma, siūti apsiaustus (paltus) ir 
brangesnes sukneles nekiekviena sugebės. 
Tam reikia specialaus mokslo. Bet apsiau- 
stą ar brangesnę suknelę tenka siuūtis retai, 
taip kad tas nesudaro tiek keblumų, kiek 
siuvimas baltinių, vaikų rūbų, kasdieninių 
suknelių, bliuzelių ir tt. 


Mokėti siūti pirmiausiai privalėtų motina. 
Ten, kur šeima motinos neteko, turi ją 
pavaduoti vyriausioji duktė. Mokytis gi 
siūti turi visos mMoterys—net ir jauniausios. 
Neužmirškime, kad ir tos jaunos mergaitės 
bus ateityje motinos — šeimininkės. 

Kaip išmokti kirpti ir siūti? Paprasčiau- 
sias būdas yra šis: reikia gerai įsižiūrėti 
į tvarkingai pasiūto rūbo siūles, pridūri- 
mus, apmėtymą ir tt; paskui išardyti su- 
dėvėtą, švariai išskalbtą rūbą ir pagal jį su- 
kirpti naują. Kad kitą kartą nereikėtų vėl 
rūbą ardyti, reikia iškirpti sau iš popie- 
riaus formas. 

Kiek sunkesnis, bet už tai tikslesnis 
siuvimas bus pagal braižinius, kuriuos ga- 
lima sudaryti kiekvienam dydžiui. 

Norint pasiūti rūbą pagal braižini, rei- 
kia nuimti žmogaus matą (mierą), išbrai- 
žyti formas popieryje ir, padėjus jas ant 
medžiagos—kirpti. Formų nesuplėšykime ir 
nenumeskime,kol išmoksime braižyti atmin- 
tinai. Siuvant koki nors dratuži, svarbiausi 
yra du dalykai: matų ėmimas ir kirpimas. 

Matų ėmimas. 

Siuvant bet koki viršutinį rūbą (išsky- 
rus sijoną), reikalingi šie matai: 

1. Liemens (talijos) ilgis — nuo kaklo 
kauliuko iki juosmens. 

2. Visas ilgis — nuo kaklo kauliuko iki 
apačios. 

3. Nugaros plotis (maždaug nuo vieno 
rankovės įsiuvimo iki kito). 

4. Krūtinės apimtis. 

5., Juosmuo. 

6. Klubas (šlaunių apimtis). 

7. Rankovė. 

Visas skersines linijas (pečių plotis, krū- 
tinės apimtis, juosmuo, klubai) daliname 
pusiau. Pav., pečių plotis yra 38 cm *). 

Ji daliname pusiau ir gauname 19 cm. 
Braižiniuose tą žymime taip: 32 : 2. Išil- 
ginių linijų (ilgis, rankovės) pusiau neda- 
liname. 

Kirpimas. 

Praėjusių (1936) metų „Jaunimo Drau- 
go“ 8 Nr. buvo įdėti kai kurie baltinių kir- 


*) 1 metras turi 100 cm.. 

1. pav. 


Paprastos (angliškos) bliuzelės kirpimo 
būdas. a) nugara, b) priekis, c) rankovė. 


pimo būdai. Dabar pasimokykime kirpti 
paprastą (vad. anglišką) bliuzelę. 

Matai tokie: ilgis—50 cm.. nugaros plo- 
tis — 18 cm. (padalinta pusiau), krūtinės 
apimtis—48, klubai-—5?, rankovės ilgis— 
60 cm. (Skaičiai gali būti įvairūs; priklauso 
nuo žmogaus dydžio). 

Popieryje ar ant dvilinkai sulenktos me- 
džiagos braižome pirmiausia pečius ir 
prieki; braižome tik po pusę, nes mažiau 
darbo, be to, sunku vienodai abi puses nu- 
braižyti. 

Pieca 

Krūtinės apimtis—-48 cm.; mes braižo- 
me ant vieno ketvirtadalio, taigi tuos 
48 cm. turime dalinti dar pusiau gauname 
24 cm. Vieną arba du cm. pridedam siū- 
lių isiuvimams. Tuos 24 cm, dalinam dar 
i 3 dalis (24:3 = 8 cm.). Gauname 8 cm.;; 
juos tris kartus atidedam, pradedant nuo 
viršaus medžiagos. Taip gausim tris pa- 
grindines linijas: peties, nugaros ir pažas- 
ties. Nugaros plotį turim 18 cm.; jį atide- 
dam ant nugaros linijos. Kaklui į šoną iš- 
kerpam tiek, kiek turi trijų linijų atstu- 
mai — pas mus 8 cm. (Jei būtų tvirtesnė 
moteris, jos krūtinės apimtis bus didesnė 
ir tuo pačiu linijų atstumai ir kaklo iškir- 

pimas irgi bus didesnis). Kaklą į užpakalį 
žemyn iškerpam 2 arba 3 cm. 

Peties liniją vedame nuo vidurio iki su- 
sikirtimo su statmeniu; apie pažastį gra- 
žiai išlenkiame. Per klubus pridedam ke- 
letą cm. (1 arba 2). Visam ilgiui užleidžia- 
me kiek norim. 


Pžr“jfe KES: 

Skersinės trys linijos tos pačios kaip ir 
užpakalinės. Čia reikia dar trijų išilginių 
linijų. Jų atstumas toks pats (8 cm.); 
gauname langelius. Kad geriau drabužis 
gulėtų, prieky reikia medžiagą įsiūti. Įsiu- 
vimas daromas tokio platumo, kaip vienas 
langutis (8 cm.. Jei langutis bus 9 cm., 
tai isiuvimas irgi 9 cm.). Kiek įsiuvam, 
tiek pat reikia ir užleisti. Jei įsiuvimo ne- 
darytume (pav., siuvant vaikų rūbus), tai 
rankovės linija eitų pažymėtais taškais. 
Priekiui į ploti užleidžiam 1 — 2 cm. dau- 
giau negu užpakaliui. Priekyje bliuzelės 
užsegimui, užleidžiame 3 cm.*); taip pat 
užleidžiame ilgiui 3 cm., nes išsikels ant 
krūtinės. 

Sukirptą rūbą pirmiausia sustatome (su- 
fastriguojame) gerai prisitaikome (primie- 
ruojame) ir tik paskiau siuvame. 


2. pav. Taip atrodo pagal 
braižinį sukirpta ir pa- 
siūta bliuzelė. 


Tai pačios pagrindinės taisyklės. Jomis 
pagristas visų rūbų kirpimas. Jas gerai ži- 
nant, lengvai galima pasiūti sau ir šeimai 
reikalingiausius rūbus. 

Varpūnė. 


*) Jeigu bliuzelė neužsegama per priekį, tuo- 
met užleisti nereikia, 


MŪSŲ AUDĖJĖLĖS 


Mūsų sodžiaus motulės ir 

sesės audėjėlės su savo 

dailiai išmargintais audi- 
niais. 


Kaip skalbti 


Kiekvienai moteriai-šeimininkei, be dau- 
gelio kitų darbų, karts nuo karto tenka 
susirūpinti ir skalbimu. 

Sudevėtą rūbą išplauti, padaryti ji vėl 
tvarkingą ir gražų nėra jau taip lengvas 


darbas. Klysta, kas mano, kad skalbi- 
mas yra toks paprastas darbas, kurį gali 
kiekviena labai lengvai atlikti. Daugu- 


ma taip daro: sumerkia juodus skalbi- 
nius į pelenų šarmą, mirko jame kelias 
dienas, kartais net savaitę; paskui išima 
iš to šarmo: paskalauja truputį ir džiauna 
ant tvoros. O geresnių pirktinių medžiagų, 
kaip vilnonių ir šilko: dažniausiai visai ne- 
moka skalbti. Kartą išskalbus, rūbai taip 
sugadinami, kad nebegalima jais vilkėti. 

Paprastai, vengiama dažnai skalbti. Skal- 
biama tik tuomet, kai neturima jau kuo ap- 
sivilkti arba prieš kokią didesnę šventę, 
kai norima viską švarų turėti. O sunešioti 
baltiniai laikomi sukimšti lovoj po pagal- 
viais, už spintų, kamaroj ant grindų, svir: 
ne ant aruodų, arba ant pirkios. Mat, gal- 
vojama, kad sunešiotus rūbus vistiek rei- 
kės skalbti todėl nesvarbu, kur jie ne- 
švarūs gulės. Bet reikia atsiminti, kad mė- 
tomi baltiniai dar labiau susitepa, sudulka 
ir sunkiau skalbti. Be to, nuvilkti baltiniai 
yra sudrėkę nuo prakaito, todėl kur nors 
tvankiai užkimšti gali supūti. 


šunešioliems baltiniams 


Geriausia vieta 
ant aukšto; pakabinti ant virviu, ar sudėti 
į retas dėžes (krepšius). 

Ilgai laikomi nešvarūs skalbiniai gadi- 
nasi. Visi nešvarumai įsigeria į audeklą, su- 
džiūsta ir taip įsisenėja, kad paskui labai 


sunku gerai išplauti. Be to, prakaite yra 
rūkščių, kurios baltinius ėda. 

Prieš skalbiant baltinius, reikia juos su- 
rūšiuoti. Spalvotus, kurie dažo, atskirti. 
Visus neblunkančius lininius ir medvilninius 
(krominius) baltinius būtinai reikia mirkyti 
kokių 10 — 15 valandų prieš skalbimą šal- 
tam vandenyj. Mat, kai kurie nešvarumai 
šaltam vandenyje pamažu ištirpsta ir leng- 
vai išsiskalbia. 

Norint skalbinius gerai išplauti, reikia 
turėti minkšto vandens: lietaus, upės ar 
sniego. Toks vanduo neturi jokių priemaišų 
ir jame skalbiant sunaudojame žymiai 
mažiau muilo. Taigi, kur nėra arti upės, 
reikia stengtis rinkti bėganti nuo stogų 
lietaus vandeni. 

Neturint minkšto vandens, kietą van- 
deni galima suminkštinti, pridedant prie 
jo pelenų, sodos ar borakso. Geriau- 
sia tinka tam tikslui boraksas, ypač 
skalbiant medvilninius (bovelninius) balti- 
nius. Jis yra visai nežalingas ir negeltoni- 
na baltinių, kai tuo tarpu nuo pelenų ir 
sodos šarmo baltiniai pagelsta. Trims ki- 
birams vandens užtenka vienos saujos bo- 

rakso. Škalbiant drobinius ir tamsius skal- 
binius, galima naudoti vandens minkš- 
tinimui pelenus ir sodą. Geriausia tam rei- 
kalui tinka beržinių malkų pelenai. 


Išmirkusius baltinius reikia laisvai pa- 
trinti tame pačiame vandenyje, kad di- 
džiuma nešvarumų išnyktų. Po to reikia 
skalbti baltinius šiltam vandenyj arba šar- 
me su muilu. Keisti šarmą reikia 2 — 3 
kartus. Paprotys, skalbiant baltinius vartoti 


mažai vandens ir trinti juos su muilu 
sausai, yra netikes. Mat, kad nešvarumai 
išnyktų, reikia, kad vanduo su muilu 


gerai perskalbtų rūbus. Pačių rūbų gali- 
ma ir nemuilinti, reikia tik vandeni pri- 
muilinti ir tokiam vandenyj skalbti. 


Taip skalbiant susivartoja mažiau muilo 
ir jis daug geriau sunaudojamas. Labiau 
užnešiotas ir dėmėtas vietas reikia daugiau 
patrinti ir pamuiliati. 

Ištrintus baltinius reikia virinti. Virina- 
ma tam, kad baltiniai būtų baltesni ir dezin- 
Fekuotųsi. Žmogaus prakaite ir dulkėse 
yra daug įvairių bakterijų, kurias gali už- 
mušti tik virinimas. Todėl baltinius reikia 
siūti iš tokios medžiagos, kurią galima vi- 
rinti. Ipatingai ligonių baltinius reikia ge- 
rai išvirinti. 

Virinti, kaip ir skalbti, reikia var- 
toti minkštą vandeni arba šarmą. Geriau- 
sis šarmas padarytas iš muilo, pridėjus 
truputi sodos ar borakso. Be to, virinant 
šarmą patartina ipilti žibalo arba terpen- 
tino (1 kibirui vandens — 1 šaukštą). Ter- 
pentinas ir žibalas geriau tirpina skal- 
biniuose esanti nešvarumą. Labai inešio- 
tus skalbinius, dedant į katilą, reikia imui- 
linti. Gelsvam šarme negalima virinti bal- 
tinių, nes jie nusidažo. 

Baltinius virinant reikia dėti i šaltą 
vandenį ir šildyti, kol užvirs. Nuo užvirimo 
patartina pavirinti kokių 15 minučių. Išvirin- 
tus baltinius reikia ataušinti (geriau nepilti 
šalto vandens) lengvai patrinti ir skalauti. 

Skalbiant dažnai bijoma virinti visai nea- 
titrintus, truputi nešvarius baltinius, kad 
nešvarumai neprivirtų. To nereikia bijoti. 
Jei tik baltiniai gerai išmirkyti, tai galima 
virti ir neglamžytus. Taip galima skalbti 

šluostykleš, nes verdant riebūs nešvarumai 
geriau ištirpsta, o paskui lengviau išsitrina. 
Išvirintus baltinius reikia gerai išskalauti, 
kad muilo nepasiliktų, nes muilo likučiai 
baltinius geltonina. 


Labai gerai išskalautus skalbinius dar 
palikti per nakti šaltame vandenyje. Tada 
vanduo visiškai ištraukia muilo liekanas. 


Išskalautus skalbinius, medvilninius ir 
drobinius galima truputi palazurkuoti. 

Kai kuriuos baltinius: vyrų marškinius, 
staltieses, langų užuolaidas ir t. t. reikia 
pakrakmolinti, nes gražiau atrodo ir netaip 
greit tepasi. 

Ne dažnai vartojamus baltinius nereikėtų 
krakmolinti, nes jie sudėti lūžta ir ilgesni 
laiką gulėdami tamsėja. 

Verdant krakmolą, galima idėti truputį 
stearinos arba borakso, nuo to skalbiniai 
igauna gražų blizgėjimą išlaidžius (išprosi- 
nus). Prieš krakmolinimą, krakmolą reikia 
perkošti ir kiekvieną rūbą dėti į krakmolą 
ne sugniaužtą, bet palaidą. 

Džiovinti beltinius geriausiai yra ore. 
Ore, ypač saulėje džiovinami baltiniai esti 
daug švaresni ir baltesni, nes saulė atlieka 
baltinimo darbą. Be to, saulė panaikina iš 
skalbinių daug dėmių, kurių neišima nei 
muilas, nei kitos skalbimo priemonės. 

Žalingas tik yra džiovinimas ore žie- 
mos metu—per šalčius. Nes esantis skal- 
bininiuose vanduo sušąla į mažytes ledo 
adatėles, kurios raižo audeklą. 

Apie skalbimą šilkinių ir vilnonių me- 
džiagų ir dėmių išėmimą bus parašyta 
kitame numeryje. 


V—a. 


ATSIMINK, SESE, 


kad tavo troboje visuomet bus liūdna ir 
klaiku, jei ten nesilankys savas spausdintas 
žodis — „Sesiu Talka“. Skaitydama tu iš- 
moksi atitinkamai tvarkyti savo gyvenimą 


ir išvengsi daug sunkių vargu. 


PASINAUDOKITE 


AUGALAIS GALIMA DAŽYT!: 


Seniau dažus gamindavo iš augalų, ren- 
kant juos ir panaudojant įvairias jų da- 
lis, kaip antai: lapus, uogas, šaknis ir t. t. 
Kai kuriais atvejais dažams panaudodavo 
ir gyvius, pav., tamsiai raudoną ir šviesiai 
mėlyną spalvą gaudavo iš gyvių. Tik de- 
vynioliktame šimtmetyje augalų dažų vietoj 
pradėta vartoti dirbti fabrikuose dažai. Au- 
galų dažus vadina natūraliais. Sis senas pa- 
protys — dažyti gijas ir audinius augali- 
niais dažais yra jau gerokai užmirštas, nors 
mūsų kaime rasime dar na vieną gražų au- 
dinį augalais dažytą. Ir kitos tautos mėgsta 
tokį dažymą augaliniais dažais. Dažai, įgyti 
iš augalų, ypatingai švelniai suderinami. Jie 
panašiai sušiderina, kaip gamtoj žydinčios 
gėlės ir žaliumynai. Daug sunkiau suside- 
rina fabrikų dirbti dažai, nes jų spalvos yra 
daug ryškesnės ir yra natūralios. Kai kas 
mano, kad natūralūs dažai greit išblunka. 
Tai klaidinga nuomonė. Kaip tarp fabriko 
gamintų, taip ir tarp natūralių yra daug iš- 
tvermingų dažų. 

Augaliniai dažai yra sunkiau įgyjami ir 
reikalauja daugiau rūpestingumo dažant, to- 
dėl fabrikų dažai ir buvo juos pašalinę. Pas- 
kutiniu metu dėmesys prie augalinių dažų 
vėl krypsta. Pas mus randami augalai duoda 
daugiausia geltonus, žalius, geltonai žalius, 
rudus, pilkus dažus, tik kai kurie — oran- 
žiniai raudonus arba violetiniai raudonus ir 
mėlynai pilkus dažus. Ryškiai mėlyną ir 
raudoną dažą iš vietinių augalų sunku gauti. 

Dažus įgyjame, rinkdamos įvairias augalų 
dalis, k. a. žiedus, lapus, šaknis, uogas, žie- 
ves, o kartais dažymui panaudojamas ir vi- 
sas augalas. Spalvų stiprumas, dažant au- 
galiniais dažais, priklauso nuo dažymo būdo, 
rūkščių kiekio, dažų kiekio ir paruošimo 
būdo, ar dažymui panaudojam tik vieną au- 
galą ar kelis. 


Vėliau paduosime, kokie augalai kokias 
spalvas duoda. 


BULVIŲ SALOTOS. 


Pirma išverdamos neluptos bulvės. Kai 
pravėsta, bulvės nulupamos, supiaustomos 
ripkutėmis ir sudedamos į pusbliūdį. Bulvės 
apipilamos aliejumi, sumaišytu su vyniniu 
actu, arba praskiesta acto esencija. Prie mi- 
šinio pridedama truputį mėtų, pipirų ir dru- 
skos. 

Taip paruoštos 


bulvės duodamos kaip 
užkandis prie mėsos, 


ŠIEMET MADOJ... 


Šiemet ypatingai madoje įvairūs mezgi- 
niai, megstos suknelės, bliuzelės, apikaklės, 
mankietukai, taip pat staltiesės, lovatiesės 
ir p. Moterys, kurios moka gražiai megsti, 
gali pačios gražiai pasipuošti ir savo namus 
gražiai įrengti. 


KŪDIKIO LOVYTĖ. 


Viena vokietė, nemažo vaikų būrelio mo- 
tina, sugalvojo šitokią lovytę kūdikiams. 

Žinodama, kad durpės turi tą savybę, 
jog sugeria drėgmę ir nemalonų kvapą, lo- 
vytės dugną, kurioje guldydavo kūdikį, iš- 
klojo storu sluoksniu smulkių durpių. Kad 
gležnus vaiko kūnelis negulėtų stačiai ant 
durpių, padarė medinius rėmus, kurie buvo 
kaip tik pritaikyti lopšio didumui. Tuos rė- 
mus gerai aptraukė plona drobe ir taip pa- 
ruoštus rėmus dėjo virš durpių. Kūdikį vy- 
stė tik viena palele, o dengė didesne pa- 
lele ar paklode. Paklodę keturiomis sago- 
mis prisegdavo prie pagalvėlio, ant kurio 
gulėjo kūdikio galvutė. Paklodės kraštus pa- 
kišdavo po remais taip, kad vaiko kojelės 
būtų laisvos. Jei būdavo šalta, dengė kūdikį 
kuo nors šiltesniu.  Sušlapusias durpes iš- 
imdavo, o jų vieton dėdavo kitas. Aišku, 
reikia turėti dvejetą rėmų, o durpės turi 
būti sausos ir smulkios, gerai išsijotos. Iš- 
radimu sumanios motinos susidomėjo. Vo- 
kietijos gydytojai ir pradėjo jį vartoti vaikų 
ligoninėse. Tokia sausa lovytė, tai motinai 
didelis palengvinimas, o kūdikiui sveika joje 
gulėti. Gal kai kurios motinos galėtų ir pas 
mus pasinaudoti tokiomis lovytėmis. 


KĄ PAGAMINT! IŠ KREKENŲ. 


Krekenos labai maistingos, jas galima 
dažnai vartoti vietoj kiaušinių: pilti į blynus, 
kunkulius ir kitus panašius valgius. Visa ne- 
laimė, kad krekenų ne visada esti. Bet kai 
ką iš krekenų galima ir tolimesniam laikui 
pagaminti, pavyzdžiui, lakšenas (makaronus). 
Reikia suminkyti kietą tešlą iš krekenų ir 
kvietinių miltų. Labai plonai iškočioti, padžio-* 
vinti, piaustyti poros pirštų pločio juostomis 
ir jas ant viena kitos sudėjus, piaustyti smul- 
kias lokšenėles. Kietai suminkytą tešlą gali- 
ma dar sutarkuoti—gausime skanias kruopas. 

MOTERYS VEIKIA 


LIETUVOS VALSTYBĖJE. 


— 1936 m. gruodžio m. 36 d. įvyko 
L. K. Moterų D-jos regijonų ir rajonų val- 
dybų ir narių suvažiavimas, kuriame buvo 
apsvarstyti daugiausiai praktiško pobūdžio 
reikalai. Nutarta, kad regijonai turi aplankyti 
visus savo skyrius, organizuoti naujas jaunų 
moterų organizacijas, platinti Lietuvos mo- 
terų laikraštį „Moterį', įvesti moterų šeimos 
šventę pirmą sekmadienį po Trijų Karalių, 
steigti prie skyrių motinų tarybas, ruošti kata- 
chetinius kursus, uždaras rekolekcijas ir pan. 

— Lietuvos motinoms ir vaikams globoti 
organizacijų s-g0s „Motinos ir Vaiko“ mu- 
ziejų 1936 m. aplankė 13.272 asmens. Per 
tuos metus buvo surenstos iš medicinos, 
sveikatos ir auklėjimo sričių septynios pa- 
skaitos. 

Muziejaus komisija yra išleidusi šias 
brošiūrėles: „Kūdikių saugojimas nuo džiovos“, 
„Džiova sergantiems patarimai”, „Nėščioms ir 
gymdyvėms patarimai“, „Apie vaikų mirtin- 
gumą“, „Jei tu gera motina tai saugok vaiką 
nuo rachito (angliškos ligos“), „Veneros ligos 
mūsų nelaimė,. 

Pastaruoju metu rūpinamasi įrengti mu- 
ziejuje biblioteką ir rengiamasi kilnojamai 
parodai. 

— Vytauto D. universitete studenčių 
draugovė š. m. sausio mėn. 31 d. žemės ir 
ūkio rūmuose surengė akademinį tautiškųjų 
drabužių vakarą. Jo metu buvo demonstruo- 
jami įvairių Lietuvos krašto vietų, tautiškųjų 
drabužių pavyždžiai. 

— Klaipėdoj veikia lietuvių ponių lab- 
darių draugija „Globa“. Ši draugija išlaiko 
bedarbių valsyklą, kurioj per.žiemą matinasi 
400 bedarbių veltui, (šioj valgykloj maitina- 
mi yra ir keli neturtingi studentai). „Globa“ 
išlaiko neturtingų vaikų darželį. Prieš šven- 
tes netik vaikučiai, bet ir jų tėvai yra apdo- 
vanojami rūbais. 


SVETUR. 


Anglijoje. Anglijos lietuvės moterys yra 
susiorganizavusios į Sv. Onos moterų d-ją. 
kurios pirmininke 1937 m. išrinkta O. Liū- 
džiuvienė. D-ja nutarė šiemet, šeštadienį 
prieš Velykas, surengti „margučių vakarienę“, 


TURINYS: Neturiu laiko...-N---r.- -pusl. 


gegužės mėn. pradžioje „motinos dieną“, 
daryti iškilas į pajūrį ir t. t. 

— Garsi anglų laikraštininkė Cecilija 
Chesterton, knygos — „Juodajame Londone" — 
autorė, porą savaičių pagyvenusi Londono 
varguomenės tarpe, nutarė pastatyti moterų 
nakvynės namus. Aukščiau minėtos knygos 
ir įvairių Cecilijos Chesterton straipsnių dėka, 
tas sumanymas buvo įvykdytas. Dabar Lon- 
done yra penki tokie namai, kur benamės 
moterys gauna labai pigiai, o net ir visai vel- 
tui nakvynę, vakarienę, pusryčius ir vonią. 

Čekoslovakijoje. Prahoje viešėjo, 
Lietuvos operos solistė V. Jonuškaitė - Zau- 
nienė, kuri susilaukė didelio pasisekimo dai- 
nuodama Prahos radiofone, vasario 10 d. 
Lietuvos pasiuntinio ir įgaliuoto ministerio 
Prahoje Turausko, buvo pakviesta pasiunti- 
nybės rūmuosna. Ten įvyko priėmimas, ku- 
riame dalyvavo diplomatinis korpusas, įžy- 
mūs čekoslovakų menininkai ir visa eilė 
aukštų asmenų. 

Ispanijoje. Ispanijos politiniam kare 
didelį vaidmenį vaidina moterys— kareiviai. 
Kai kurios jų stoja kaip savanorės, kai kurios 
gi valdžios verčiamos. Komunistų pusėje la- 
bai populiari yra Dolores Ibaruri, buvusi ko- 
munistų parlamento narė. Garsi taip pat Vi- 
ktorija Kent, išmokslinta rašytoja, puiki kal- 
bėtoja, komunistų paskirta kalėjimų viršinin- 
ke. Dešiniųjų pusėje žinomos: Dolores, Pri- 
ma de Riveros duktė, Paulina Pi, Uraca 
Pastor ir k. 

Turkijoje. Turkijoj įvesta privaloma 
moterims karo tarnyba. Karo metu jos bus 
mobilizuojamos darbui užfrontėje, o taikos 
metu turės atlikti karinius pratimus. 


Amerikoje. 1936 m. rugsėjo 23 — 24 
d. Detroito mieste įvyko Anglų Moterų Spau- 
dos Konferencija. Jos rengėjais buvo Ame- 
rikos anglų laikraštininkai. Konferencijoj da- 
lyvavo 700 moterų, atstovanjaučių įvairias 
moterų draugijas bei organizacijas. Detroito 
miesto lietuvius ir Moterų S—gą („Ameri- 
kos Lietuvių Rymo-Kat. Moterų Sąjungą”) 
toje konferencijoje atstovavo Ona C. Akso- 
maitienė. Nors Aksomaitienė gimusi ir augusi 
Amerikoj, bet nenutautėjo. Ji rašo į lietuvių 
laikraščius jau apie 20 metų ir yra 54 kuo- 
pos pirmoji korespondentė anglų laikraščiams, 


17; Esame pavyzdžiu - Auksė—19; Sveikas kūdikis - Motina—20; 


Žemaitė —žu— 22; Moters kova dėl teisių —24; Auklėkim vaikus blaiviail- Giedrė-— 25: Mokykimės kirpti 


ir siūti - Varpūnė—- 27; Kaip skalbti - V-—a—29; Pasinaudokite—31; 


Moterys veikia—32. 

